Skakklubben Centrum

Den 29. august 2013

Kære medlemmer!

Hermed indbydes I til en festlig eftermiddag og aften

lørdag den 14. september 2013

i Fritidshuset, Kirkegade 51,

hvor vi har lagt følgende program:

Kl. 14.30 Generalforsamling (se særskilt indkaldelse)

Kl. 15.00 Kaffe/kage/øl og vand med tilhørende hyggesnak

Kl. 15.30 Klubmesterskabet – afholdes som åbent lynskakmesterskab med adgang også for andre end klubbens medlemmer. (Spred gerne budskabet. ) Bedst placerede klubmedlem bliver klubmester. Der vil være et beskedent indskud til dækning af præmier.

Kl. 18.30 Oprydning.

Kl. 19.00 Vi – medlemmer som ikke-medlemmer - går ud og spiser en hyggelig middag på en restaurant i rimeligt prisleje i nabolaget, som udgangspunkt for den enkeltes regning, men klubben yder et lille tilskud til maden til klubbens medlemmer.

Af hensyn til den videre planlægning vil vi være glade for om du – uforpligtende – giver en foreløbig besked om, i hvilket omfang vi kan forvente at se dig, eventuelt blot ved at sætte krydser nedenfor og sende indbydelsen tilbage:

 Forventer at deltage Forventer ikke at deltage

Generalforsamling

Lynturnering

Spisning

Med venlig hilsen

på bestyrelsens vegne

Martin Koch Clausen